open-index/open-wikipedia-markdown huggingface dataset:
Կոնստանտին Հանսեն

**Կոնստանտին Հանսեն** (, ), դանիացի նկարիչ, նկարել է տարբեր ժանրերի կտավներ՝ դիմանկարներ, պատմական, գեղանկարչություն, բնանկարներ։

## Կենսագրություն
Ծնվել է Հռոմում, դանիացի դիմանկարիչ Հանս Հանսենի ընտանիքում։ Մոցարտի այրին՝ Կոնստանցիա Մոցարտը եղել է նրա կնքամայրը։ Նախնական գեղարվեստական կրթությունը ստացել է հոր մոտ։ 1816 թվականին որոշելով դառնալ ճարտարապետ, ընդունվել է Դանիայի գեղարվեստի թագավորական ակադեմիան։ Հետագայում նա տեղափոխվել է Քրիստոֆեր Վիլհելմ Էկերսբերգի դասարան։

1834 թվականին մեկնել է Իտալիա, որտեղ մնացել է 8 տարի, ապրել է հիմնականում Հռոմում, որտեղ նկարել է քաղաքի բազմաթիվ տեսարաններ, եղել է Նեապոլում և Պոմպեյում։ Նրան առանձնահատուկ հռչակ են բերել պատմական թեմաներով նկարները և այլաբանական գեղանկարչությունը։ Հանսենը նաև նկարել է դիմանկարներ և որմնանկարներ։ Նրա դուստր Էլիզան եղել է նույնպես նկարիչ։

## Պատկերասրահ

Պատկեր:CHansen Hvilende Model.jpg
Պատկեր:Grundlovgivende rigsforsamling - Constantin Hansen.jpg
Պատկեր:Constantin Hansen 1837 - Et selskab af danske kunstnere i Rom.jpg
Պատկեր:Roman Forum (Hansen).jpg


## Ծանոթագրություններ

## Արտաքին հղումներ
* KID Kunst Index Danmark ("Art Index Denmark")
* Danish Biographical Encyclopedia ("''Dansk biografisk Leksikion''")
*Images of the Old Norse Gods
* Wikimedia Commons

Կատեգորիա:Դանիացի նկարազարդողներ
Կատեգորիա:Դանիացի նկարիչներ
Կատեգորիա:Պատմանկարիչներ
Իլիում (հորինված քաղաք)

**Իլիում** (), հորինված քաղաք արևելյան Նյու Յորք նահանգում, որը Կուրտ Վոնեգուտի շատ վեպերի և պատմվածքների գեղարվեստական միջավայրն է, ներառյալ «Ավտոմատ դաշնամուր», «Կատվի ճոճք», «Սպանդանոց թիվ հինգ» վեպերը և «Եղնիկները Վորքսում», «Աղքատ փոքրիկ հարուստ քաղաք» պատմվածքները։ Քաղաքում գերակշռում է իր խոշոր արդյունաբերության առաջատարը՝ «Իլիում Վորքսը» (Ilium Works), որն արտադրում է գիտական հրաշքներ՝ մարդու կյանքին օգնելու կամ, հնարավոր է, վնասելու համար։ Ilium Works-ը Վոնեգուտի խորհրդանիշն է «անանձնական կորպորատիվ հսկայի» համար, որը կարող է փոխել մարդկության ճակատագիրը։ Քաղաքը համեմատվել է «Զենիթ» քաղաքի հետ՝ Սինքլեր Լյուիսի 1922 թվականի *[[Բաբիթ (վեպ)|«Բաբբիթ»]]* վեպի գեղարվեստական միջավայրը։

Ինչ-որ իմաստով, անունը կարող է վերաբերել Նյու Յորքի Թրոյ քաղաքին, քանի որ հին Տրոյա քաղաքը հռոմեացիներն անվանում էին «*Իլիում*», թեև Տրոյան  *[[Ավտոմատ դաշնամուր (վեպ)|Player Piano]]* վեպում հիշատակվում է որպես առանձին քաղաք։

Շատ այլ առումներով Իլիումը շատ նման է  Նյու Յորքի Սկենեկտադի քաղաքին, որի իրական Հուդզոն գետի Մոհավկ վտակը, որը Սկենեկտադի միջով հոսում է արևմուտքից արևելք, փոխարինված է հորինված Իրոկեզ գետով։ Ilium Works-ը գտնվում է մոտավորապես նույն աշխարհագրական դիրքում, ինչ Սկենեկտադիում գտնվող General Electric (GE) գործարանը, որտեղ Վոնեգուտն աշխատում էր որպես հասարակայնության հետ կապերի գրող։ «Գալապագոս» վեպում (*Galápagos,* 1985) GEFFCo-ն նշվում է որպես *Իլիումի* հիմնական արդյունաբերական ուղղություն. GE-ն ժամանակին եղել է Սկենեկտադի քաղաքի գլխավոր գործատուն։ Իլիում քաղաքը տարբերվում է Սկենեկտադի քաղաքից «Ավտոմատ դաշնամուր» (1952), «Կատվի ճոճք» (1963), «Սպանդանոց թիվ հինգ» (1969) վեպերում։ Այդ վեպերում հերոսները հիշատակում են Սկենեկտադին որպես այլ` առանձին քաղաք։

Այն կարող է նաև հղում լինել Նյու Յորքի Իլիոն քաղաքին, քանի որ նման է ուղղագրությամբ, և որ Իլիումը կարող է լինել Իլիոն քաղաքի ենթադրյալ անվանումը։

Նյու Յորքի Քոհոզը, Վոնեգուտի հերոս Կիլգոր Թրութի երկարամյա նստավայրը, գտնվում է Իլիումի շրջակայքում և այն իրական քաղաքների շրջակայքում, որոնք ոգեշնչել են այն։ Օրինակ, իրական Քոհոզը գտնվում է իրական Թրոյ քաղաքից անմիջապես հյուսիս։

«Գալապագոս» վեպում Մերի Հեփբերնը ավագ դպրոցի ուսուցչուհի է Իլիումում, իսկ նրա ամուսինը՝ Ռոյն աշխատում էր GEFFCo-ում։  «Կատվի ճոճք» վեպում Իլիումը դոկտոր Ֆելիքս Հյոնիկքերի &mdash; ատոմային ռումբի հայրերից մեկի նախկին տունն է &mdash; հետևաբար, դա այն քաղաքն է, որտեղ Ջոնան այցելում է՝ հարցազրույց վերցնելու դոկտոր Ասա Բրիդից՝ Հյոնիկքերի նախկին ղեկավարից։ *Player Piano-* ում Իլիուում է տեղի ունենում գործողությունների մեծ մասը։ «Սպանդանոց թիվ հինգ» վեպում այն նաև գրքի գլխավոր հերոսի՝ Բիլի Պիլգրիմի հայրենի քաղաքն է։

## Ծանոթագրություններ

Կատեգորիա:Կուրտ Վոնեգութ
Կատեգորիա:Կուրտ Վոնեգութի վեպեր
Կատեգորիա:Հակաուտոպիաներ
Կատեգորիա:Հորինված բնակավայրեր
Իգոր Մկրտումյան

**Իգոր Բորիսի Մկրտումյան** (), հայ  ինժեներ, «Ինտերնետ հանրություն» հասարակական կազմակերպության հիմնադիր, նախագահ, Հայաստանի ցանցային տեղեկատվական կենտրոնի բաժնի պետ, տեխնիկական գիտությունների թեկնածու, ՀԽՍՀ պետական մրցանակի դափնեկիր։

## Կենսագրություն
Իգոր Մկրտումյանը ծնվել է 1939 թվականի մարտի 28-ին։ 1957-1962 թվականներին սովորել է Հայաստանի ազգային պոլիտեխնիկական համալսարանում։ 1964-1969 թվականներին եղել է Երևանի մաթեմատիկական մեքենաների գիտահետազոտական ինստիտուտի ինժեներ, իսկ 1969-1971 թվականներին՝ Մոսկվայի տրանսպորտի ինժեներների ինստիտուտի ասպիրանտ։ 1972 թվականին Մոսկվայի տրանսպորտի ինժեներների ինստիտուտում ստացել է տեխնիկական գիտությունների թեկնածուի գիտական աստիճան։

1972-1992 թվականներին Իգոր Մկրտումյանը եղել է Երևանի կապի միջոցների գիտահետազոտական ինստիտուտի բաժնի պետ։ 1993, 1995 թվականներին մասնակցել է «INET'93» և «INET'95» Ինտերնետ Համաժողովներին։ 1994 թվականից «Ինտերնետ հանրություն» հասարակական կազմակերպւթյան խորհրդի նախագահն է։ 1992-2009 թվակականներին եղել է Հայաստանի ամերիկյան համալսարանի համակարգչային ծառայությունների բաժնի վարիչ, 1995 թվականից  «Ինտերնետ հանրություն» հասարակական կազմակերպության և Համաշխարհային Ինտերնետ միության հայաստանյան բաժանմունքի նախագահ, ազգային ինտերնետ դոմենի ադմինիստրատոր է, 2000 թվականից «CEENet»-ում Հայաստանի գիտաուսումնական ցանցի ներկայացուցիչ է, իսկ 2009 թվականից՝ «CEENet»-ի կառավարման հանձնաժողովի նախագահի տեղակալ։ 2010 թվականից հանդիսանում է Հայկական վիրտուալ համալսարանի տեղեկատվական տեխնոլոգիաների մենեջեր։

Իգոր Մկրտումյանը «Համակարգչի շահագործման հիմունքները» գրքի համահեղինակ է։

1976 թվականին մի խումբ այլ գիտնականների հետ «ԵՍ-1030 էլեկտրոնային հաշվիչ մեքենայի մշակման և սերիական արտադրության մեջ ներդրման համար» աշխատության համար արժանացել է ՀԽՍՀ պետական մրցանակի։

## Ծանոթագրություններ

## Արտաքին հղումներ
*Հայաստանում կիբեռ-բանակ պետք է ստեղծենք. Իգոր Մկրտումյան

Կատեգորիա:Հայ ճարտարագետներ
Կատեգորիա:Տեխնիկական գիտությունների թեկնածուներ
Կատեգորիա:Հայ գիտնականներ
Չիլյան

**Չիլյան** () քաղաք և կոմունա է Չիլիի կենտրոնական-հարավային գոտում։ Այն գտնվում է Դիգիլին նահանգում և հանդիսանում է Նյուբլե շրջանի մայրաքաղաքը։ Հիմնադրվել է 1580 թվականին։ 1939 թվականին տուժել է երկրաշարժից։ Բնակչությունը՝ 184 739 &nbsp;մարդ (2017)։

Սահմանափակվում է հյուսիսում՝ Սան Նիկոլաս և Սան Կառլոս, հարավում՝ Չիլյան Վիեխո, Բուլնես և Սան Իգնասիո, արևելքից՝ Պինտո և Կոիհուեկո համայնքներով, իսկ արևմուտքում՝ Կիյոն, Պորտեզուելո և Ռանկիլ համայնքներով։

## Անվանում
Այն հիմնադրվել է 1580 թվականի հունիսի 26-ին Մարտին Ռուիս դե Գամբոայի կողմից՝ այդ տարիներին Չիլիի գեներալ և նահանգապետ, ով նրան տվել է Սան Բարտոլոմե անունը՝ տեղակայելով այն Չիլլան գետի հյուսիսային ափին, որտեղ գտնվում էր Սան Բարտոլոմե ամրոցը։ .

## Ծանոթագրություններ

Կատեգորիա:1580 թվականին հիմնադրված բնակավայրեր
Կատեգորիա:1580 հիմնադրումներ
Կատեգորիա:Չիլիի բնակավայրեր
Կատեգորիա:Չիլիի քաղաքներ
You Make It Feel Like Christmas (ալբոմ)

**You Make It Feel Like Christmas**, ամերիկացի երգչուհի և հեղինակ Գվեն Ստեֆանիի չորրորդ ստուդիական ալբոմը, որը թողարկվել է 2017 թվականի հոկտեմբերի 6-ին։ Սկավառակը դարձել է երգչուհու կարիերայի առաջին սուրբծննդյան ալբոմը։

## Ալբոմի մասին
2017 թվականի հուլիսին Գվեն Ստեֆանին հայտարարել է, որ իր նոր աշխատանքը կթողարկվի արդեն տարեվերջին։ Մեկ ամսվա ընթացքում մի քանի երգերի վերնագրեր հրապարակվել են GEMA երաժշտական կազմակերպության կայքում, տեղի է ունեցել նաև համացանցում ձայնագրությունների մի մասի արտահոսք, այդ տեղեկատվության հիման վրա մամուլում ենթադրվել է, որ երգչուհին ձայնագրում է սուրբծննդյան ալբոմ։ Սկավառակը ձայնագրելիս երգչուհին համագործակցել է պրոդյուսեր busbee-ի, քանթրի կատարող Բլեյք Շելթոնի և երգերի հեղինակ Ջասթին Թրենտերի հետ։

Ալբոմի առաջին սինգլը Բլեյք Շելթոնի հետ դուետն էր՝  «You Make It Feel Like Christmas», այն թողարկվել է 2017 թվականի սեպտեմբերի 22-ին։

## Երգացանկ

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:Սուրբծննդյան երգեր
A Great Big Sled

«**A Great Big Sled**», ամերիկյան *The Killers* ինդի ռոք խմբի առաջին սուրբծննդյան սինգլը։ Թողարկվել է 2006 թվականի դեկտեմբերի 5-ին Island Records-ում, միայն iTunes Store-ի համար։ Երգից ստացված ողջ հասույթը ուղղվել է բարեգործության։

«A Great Big Sled»-ը ցածր հորիզոնականներ է զբաղեցրել չարթերում։ UK Official Download Chart-ում երգը հասել է 18-րդ հորիզոնականին, Billboard Hot 100-ում՝ 54-րդ հորիզոնականին։

Երգի հիման վրա նկարահանվել է տեսահոլովակ։

## Հիթ-շքերթներ

## Ծանոթագրություններ

## Արտաքին հղումներ
* «Great Big Sled» song at AOL Music
* «Great Big Sled» video at Yahoo Music
* «A Great Big Sled» Lyrics

Կատեգորիա:Սուրբծննդյան երգեր
Գյուլոշա հայկական

**Գյուլոշա հայկական**, նռնենու հայկական սորտ, որը տեղծվել է ժողովրդական ընտրասերման ճանապարհով։ Մշակվում է Հայաստանի մերձարևադարձային բոլոր գոտիներում։ 
## Նկարագրություն
Թուփը թույլաճ է, նոսր, թույլ ճյուղավորված սաղարթով։ Պտղաբերում է տնկման 3-րդ տարուց։ Պտուղը միջին մեծության (150-200 գ) է, կլորավուն, թեթևակի սեղմված գագաթով և հիմքով, կողավոր, բաժակը՝ լապտերաձև, փակ, դեպի ներս թեքված բաժակաթերթերով և բարձր գլանաձև վզիկով։ Մաշկը փխրուն է, առաձգական, հարթ, մուգ կարմիր, փայլուն։ Կեղևի ներսի կողմը՝ միջնապատերը և խցիկների հաստացումները՝ բաց կարմիր։ Հատիկները միջին մեծության են, երկարավուն, բարակ, նուրբ թաղանթով, սերմերը՝ փոքր, ամուր, հյութը՝ առատ, բալագույն, հաճելի թթվաշաքաղցր։ Պտուղների հասունացումը՝ սեպտեմբերիի 2-րդ կեսից հոկտեմբերիի սկիզբ։ Բերքատվությունը՝ 12,5 տ/հա։ Դիմացկուն է նռնենու քաղցկեղի և զիտիոզի հանդեպ։ Ցրտահարությունից հետո աչքի է ընկնում վերականգնման բարձր ունակությամբ։ Պտուղներն օգտագործվում են թարմ և վերամշակված։

Կատեգորիա:Նռնենու սորտեր
Գյոգջա

**Գյոգջա**, շլորենու վրացական սորտ, որը ստեղծվել է ժողովրդական ընտրասերման ճանապարհով։ Մշակվում է հիմնականում Արարատյան դաշտավայրում և նրա նախալեռնային գոտում։
## Նկարագրություն
Ծառն ուժեղաճ է, կլորավուն, խիտ պսակով։ Պտղաբերությունը տնկման 3-4-րդ տարուց։ Պտուղը՝ միջին մեծության՝ 20-30 գ, տափակ, կլորավուն, գագաթը տափակ է, թեթևակի հատած։ Մաշկը՝ բարակ, պինդ, պտղամսից չանջատվող, դեղնականաչավուն, մոմային փառի թույլ շերտով։ Պտղամիսը՝ կորիզից չանջատվող, միջին ամրության, դեղնականաչավուն, հյութալի, քաղցր, կորիզի մոտ՝ թթու, թույլ բուրմունքով, շատ համեղ։ Պտուղների հասունանում են հուլիսի 2-րդ կեսին։ Բերքատվությունը՝ 25 տ/հա և ավելի։ Լավագույն փոշոտիչը դեղին շլորն է։ Դիմացկուն է սնկային հիվանդությունների, ցրտի և երաշտի նկատմամբ։ Պտուղներն արժեքավոր են թարմ և խակ վիճակում օգտագործելու համար։

Կատեգորիա:Շլորենու սորտեր
Չաբչաբները փրկում են Սուրբ ծնունդը

**«Չաբչաբները փրկում են Սուրբ ծնունդը»,** 2007 թվականի համակարգչային անիմացիոն ֆիլմ, ստեղծվել է *Sony Pictures Animation*-ի և ռեժիսոր Քոդի Քեմերոնի կողմից։ Կարճամետրաժ ֆիլմը թողարկվել է 2007 թվականի օգոստոսի 8-ին «Հերթապահ հայրիկ։ Ամառային ճամբար» ֆիլմի հետ միասին և «Չաբչաբները»։

2007 թվականի հոկտեմբերի 9-ին երկու կարճամետրաժ ֆիլմերը թողարկվել են որպես «Բռնիր ալիքը» մուլտֆիլմի լրացում՝ DVD և Blu-ray տարբերակներով։

## Սյուժե
Միփերը և Չաբչաբները Սորբ ծնունդին այցելում են իրենց տուն, բայց երբ վայրէջք են կատարում, վնասում են Սանտային։ Հանուն տոնակատարության Միփերը որոշում է ստանձնել Սանտայի դերը

## Դերերում

## Ծանոթագրություններ

## Արտաքին հղումներ
* 
* 

Կատեգորիա:Sony Pictures Animation ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան կարճամետրաժ մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Սուրբծննդյան մուլտֆիլմեր
Գլուտամին

**Գլուտամին**, գլուտամինաթթվի պոլիամիդ, փոխարինելի ամինաթթու։ Հանդիպում է սպիտակուցների կազմում և ազատ վիճակում օրգանիզմի հյուսվածքներում և հեղուկ մասում։ Բույսերի և շատ կենդանիների օրգանիզմներում գլուտամինի կենսասինթեզի ժամանակ վնասազերծվում է օրգանիզմի համար թունավոր ազատ ամոնիակը։ Գլուտամինի ամիդային ազոտն օգտագործվում է զանազան միացությունների՝ տրիպտոֆանի, հիստիդինի, պուրինային հիմքերի և այլնի սինթեզի համար։ Գլուտամինը կարևոր նշանակություն ունի բույսերի և միկրոօրգանիզմների՝ հողից ստացվող անօրգանական ազոտի օգտագործման, ինչպես նաև ազոտսևեռման կենսընթացում առաջացող ամոնիակի օգտահանմանը։ Մարդու արյան մեջ գլուտամինը ամենատարածված ազատ ամինաթթուն է։

## Դեր նյութափոխանակության մեջ
Գլուտամինը պահպանում է ռեդոքս հավասարակշռությունը՝ մասնակցելով գլուտատիոնի սինթեզին և նպաստելով անաբոլիկ գործընթացներին, ինչպիսիք են լիպիդների սինթեզը ռեդոքսիլացման միջոցով։ Գլուտամինի նյութափոխանակությունը ածխածնի և ազոտի աղբյուր է։ Գլուտամինի շիճուկի մակարդակը ամենաբարձրն է այլ ամինաթթուների շարքում և անհրաժեշտ է բազմաթիվ բջջային գործառույթների համար։ Գլուտամինի ամենակարևոր գործառույթներից մեկը α-կգ-ի վերածվելու ունակությունն է, որն օգնում է պահպանել տրիկարբոքսիլաթթվի ցիկլը։ Գլուտամինի ամենաակտիվ սպառողներն են աղիքային բջիջները, երիկամների բջիջները՝ թթու-բազային հավասարակշռությունը պահպանելու համար, ակտիվացված իմունային բջիջները և շատ քաղցկեղային բջիջներ։

## Ծանոթագրություններ

Կատեգորիա:Ամինաթթուներ
Բույսերի նեմատոդային հիվանդություններ

**Բույսերի նեմատոդային հիվանդություններ**, նեմատոդոզներ, ֆիտահելմինթոզներ, բույսերի հիվանդություններ, որոնց հարուցիչները կլոր որդերն են  (նեմատոդներ)։  Ընդհանուր ախտանշանները ծլարձակման և աճի դանդաղումն է, թույլ ծաղկումով բույսի մասնակի, երբեմն՝ զգալի չորացումով, բերքի նվազումը կամ կորուստը։ Բույսերի արմատների մեջ կլոր որդերի թափանցումը հանգեցնում է արմատային համակարգի ուժեղ ճյուղավորման և մանր արմատների փտման (ճակնդեղի, կարտոֆիլի, վարակի կլոր որդեր), տարբեր ձևերի գալերի առաջացման (բանջարային և տեխնիկական մշակաբույսերի գալային կլոր որդեր)։ Ցողունային կլոր որդերը հանգեցնում են տերևակոթերի փքվածության, տերևաթիթեղի (մորենու) բեղիկների, ծալքավորության, պալարների ծայրամասերում՝ փափուկ մուգ բծերի (կարտոֆիլի) առաջացման, հյութալի թեփուկների հյուսվածքի փխրունացման, սոխուկավոր բույսերի ճաքճքման։ Բույսերի նեմատոդային հիվանդությունների հարուցիչներն ընկնելով հողի մեջ՝ այլ հողամասեր տարվում են գույքի, տրանսպորտի անիվների, ջրի, արմատակալած տնկիների միջոցով։
## Պայքարի միջոցառումներ
Տնկանյութի և սերմնանյութի առողջացում, կալիումային պարարտանյութերի բարձր չափաքանակների մուծում և գալային կլոր որդերի դեմ միկրոտարրերի օգտագործում, չախտահարված մշակաբույսերի ցանքաշրջանառություն, ծածկած գրունտում հողի վարակազերծում, ախտահարված բույսերի ու հողի մշակում՝ նեմատոցիդներով։

Կատեգորիա:Բույսերի հիվանդություններ
Կոնչա Վելասկո

**Կոնչա Վելասկո**  (, ), իսպանացի դերասանուհի, երգչուհի, պարուհի և հեռուստահաղորդավարուհի։ Բազմաթիվ հեռուստատեսային և կինոյի մրցանակների դափնեկիր, այդ թվում՝ «Fotogramas de Plata»-ի և Մալագայի կինոփառատոնի։

## Կենսագրություն
Կոնչա Վելասկոն ծնվել է 1939 թվականի նոյեմբերի 29-ին, Վալյադոլիդում։ Դասական և իսպանական պարեր է սովորել Մադրիդի Թագավորական կոնսերվատորիայում, որպես պարուհի իր առաջնաելույթը կատարել է Լա Կորունյայի օպերային թատրոնի բալետային թատերախմբում, աշխատել Մանոլո Կարակոլի պարախմբում։ 1950-ական թվականների կեսերից նկարահանվել է մի շարք ֆիլմերում, բայց նրան մեծ հաջողություններ է ունեցել թատերական բեմերում։ 1960-ական թվականներից աշխատել է հառուստատեսությունում, նկարահանվել թատրոններում, վարել հեռուստահաղորդումներ։

1976-2005 թվականներին ամուսնացած է եղել դերասան, թատերական ռեժիսոր Պակո Մարսոյի հետ, ունեցել է երկու երեխա։
Դերասանուհի, հեռուստահաղորդավար և մոդել Մանուելա Վելասկոն Կոնչա Վելասկոյի մտերիմ ազգականն է։

Կոնչա Վելասկոն 1997 թվականին առաջադրվել է «Գոյա» մրցանակի, որպես լավագույն դերասանուհի «Այգու հետևում» ֆիլմի համար, իսկ 2003 թվականին՝ արժանացել է «Գոյա» մրցանակի՝ Իսպանիայի կինոարվեստում ունեցած ավանդի համար։

2016 թվականի հոկտեմբերի 7-ին դերասանուհին պարգևատրվել է Ալֆոնս X Իմաստունի շքանշանի Մեծ Խաչով։

Կոնչա Վելասկոն մահացել է 2023 թվականի դեկտեմբերի 2-ին, 85 տարեկան հասակում։

## Սկավառակագրություն
### Ալբոմներ
* En La Película «Pero… ¿En Que Pais Vivimos?» (Մանոլո Էսկոբարի հետ համատեղ, 1967 թվական)
* Mata-Hari (Անտոն Գարսիա Աբրիլի և Ադոլֆո Մարսիլյաչի հետ համատեղ, 1983 թվական)
* El Águila De Fuego (Ֆրանցիսկո Վալադարեսի և Պեդրո Օսինագայի հետ համատեղ, 1985)
* La Hechicera En Palacio (Ֆրանցիսկո Վալադարեսի հետ համատեղ, 1985 թվական)

## Ծանոթագրություններ

## Արտաքին հղումներ
*
*Conchita-Velasco

Կատեգորիա:Իսպանացի երգչուհիներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի դերասաններ
Կատեգորիա:Իսպանացի երգիչներ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասանուհիներ
Կատեգորիա:Թատրոնի դերասաններ
Կատեգորիա:Պարողներ
Կատեգորիա:Իսպանացի կինոռեժիսորներ
Կատեգորիա:Իսպանացիներ
Կատեգորիա:Կինոդերասաններ
Կատեգորիա:Իսպանացի երաժիշտներ
Կատեգորիա:Մադրիդ քաղաքում մահացածներ
Կատեգորիա:21-րդ դարի երգիչներ և երգչուհիներ
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Չժու Ջիներ

**Չժու Ջիներ** (朱锦尔, ), չինացի շախմատիստուհի, կանանց միջազգային վարպետ (2017),, գրոսմայստեր (2023)։

## Կենսագրություն
Չժու Ջիները 2016 թվականին հաղթել է ճանաչվել մինչև 14 տարեկանների աշխարհի առաջնությունում։ 2017 թվականին Ասիական գոտու մրցաշարում նա զբաղեցրել է երրորդ տեղը  և իրավունք ստացել մասնակցելու 2018 թվականի նոյեմբերին Ռուսաստանում կայանալիք կանանց շախմատի աշխարհի առաջնությանը։ 2018 թվականի սեպտեմբերին շախմատի աշխարհի պատանիների (մինչև 20 տարեկան) առաջնությունում չինացի շախմատիստուհին գրավել է 3-րդ տեղը։ 2018 թվականի նոյեմբերին կանանց աշխարհի առաջնության առաջին փուլում նա հաղթել է վրացուհի Լելա Ջավախիշվիլիին, իսկ հետո՝ երկրորդ փուլում, պարտվել է ռուս Նատալյա Պոգոնինային։

2021 թվականի նոյեմբերին Ռիգայում տեղի ունեցած ՖԻԴԵ-ի կանանց Գրանդ շվեյցարական մրցաշարում նա գրավել է 3-րդ տեղը։

Նյու Դելիում տեղի ունեցած մրցաշարում նա վաստակել է գրոսմայստեր իր վերջին նորման։

Չժու Ջիները Շանհայի ֆինանսների և տնտեսագիտության համալսարանի ուսանողուհի է։

## Վարկանիշի փոփոխություն

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները  Chessgames.com
*Անձնական քարտը 365chess.com կայքում

Կատեգորիա:Շախմատի գրոսմայստերներ
Կատեգորիա:Շախմատի կանանց գրոսմայստերներ
Տիգրան Վարժապետյան

**Տիգրան Հակոբի Վարժապետյան** (), հայ բժիշկ, գրող, արձակագիր։ Գրող և գրաբարագետ Հակոբ Վարժապետյանի որդին, մանկավարժ և թարգմանիչ Սիսակ Վարժապետյանի կրտսեր եղբայրը։

## Կենսագրություն
Ծնվել է Կիլիկիայի Մարաշ քաղաքում, ներկայիս Թուրքիայում։ Հազիվ երկու տարեկան հասակում՝ զրկվում է հորից, որ համանուն քաղաքի ազգային վարժարանի տնօրեն, գրող ու գրաբարագետ Հակոբ Վարժապետյանն էր։ 1915 թվականի Մեծ Եղեռնը և 1920-ական թվականների դեպքերը նրան հասցնում են Հալեպ։ Տեղի ամերիկյան որբախնամ հաստատությունների փակումից հետո Տիգրան Վարժապետյանը փոխադրվում է Բեյրութ, հաճախում է նախ հայ ավետարանականների վարժարանը, ապա ավարտելով այն, 1929 թվականին մտնում է Բեյրութի ամերիկյան համալսարանը, որն ավարտում է 1937 թվականին՝ ստանալով բժշկի վկայական։ 1947 թվականին մասնագիտության մեջ խորանալու նպատակով մեկնում է ԱՄՆ։ Երկրի կյանքի լայն ու բազմակողմանի ճանաչմամբ էլ ստեղծվում են նրա արձակի լավագույն էջերը։

## Ստեղծագործություններ
Տիգրան Վարժապետյանի պատմվածքների առաջին ժողովածուն՝ «Կյանքի քառուղիեն» խորագրով, լույս է տեսել Բեյրութում, 1946 թվականին, երկրորդ ժողովածուն («Զառիթափին վրա») կրկին Բեյրութում, «Անի» ամսագրի մատենաշարով, 1957 թվականին։ Ապա լույս են տեսել՝ «Բժիշկը կյանքին և մահվան հետ» պատմվածքների ժողովածուն (Բեյրութ, 1967), «Գարուն ա...» պատմվածքների ժողովածուն Կոմիտասի մասին (Բեյրութ, 1969), «Արծիվը կը սավառնի» վավերագրական վեպը, որ զորավար Անդրանիկ Օզանյանի կյանքի պատմությունն է (1978)։

## Ծանոթագրություններ

Կատեգորիա:Հայ բժիշկներ
Կատեգորիա:Հայ գրողներ
Կատեգորիա:Սփյուռքահայ արձակագիրներ
Նոշ Ա Լոդի

**Նոնգոտամբա Շուցա (Նոշ) Ա Լոդի** (, ), ֆինն և կոնգոյացի ֆուտբոլիստ, որը խաղում է կենտրոնական պաշտպանի և հենակետային կիսապաշտպանի դիրքում։

## Կենսագրություն
Նոշ Ա Լոդին ծնվել է 1989 թվականի հուլիսի 17-ին Զաիրիայի Լիկասի քաղաքում (այժմ՝ Կոնգոյի Դեմոկրատական ​​Հանրապետությունում)։

Մանկուց տեղափոխվել է Ֆինլանդիա։ Նա ֆուտբոլ է խաղացել ՍԱՊԱ (2001-2002 թվականներ) և Հելսինկիի ՀԻԿ (2003-2008 թվականներ) ակումբներում։

Խաղացել է կենտրոնական պաշտպանի և հենակետային կիսապաշտպանի դիրքերում։ 2008-2009 թվականներին հանդես է եկել ХИКа — ХИК-04 դուբլում, անցկացրել է 42 հանդիպում, խփել 1 գոլ։

2010-2011 թվականներին նա «Յարոյի» կազմում անցկացրել է 23 հանդիպում՝ իր նորամուտը նշելով Ֆինլանդիայի առաջնությունում։ 2011 թվականի մրցաշրջանում նա վարձավճարով հանդես է եկել նաև Յակոբշտադում, որտեղ մասնակցել է 4 հանդիպման։

2012-2014 թվականներին նա իր կարիերայի ամենաերկար շրջանն անցկացրել է ՄյուՊա-47-ում՝ անցկացնելով 81 հանդիպում և դառնալով 2 գոլի հեղինակ։ Նա իր նորամուտը նշեց եվրոպական մրցաշարերում թիմի կազմում՝ երկու մրցաշրջանի ընթացքում անցկացնելով 8 հանդիպում Եվրոպայի լիգայում և խփելով 1 գոլ։

2015 թվականին նա խաղացել է ԿՊՏ-ում (30 հանդիպում, 1 գոլ), 2016 թվականին՝ ՊԿ-35 (5 հանդիպում) և «Հոնկի»-ում (6 հանդիպում), 2017 թվականին՝ ՀԻՖԿ-ում (27 հանդիպում), 2018-ին՝ ԿյաՊա-ում (6 հանդիպում), 2019 թվականին՝ ՍոՎո-ի համար։

2008 թվականին նա Ֆինլանդիայի հավաքականի կազմում մինչև 20 տարեկան խաղացողների կազմում անցկացրել է 5 հանդիպում։

Իր խաղային կարիերան ավարտելուց հետո նա սկսեց աշխատել երաժշտական ​​և մեդիա բիզնեսում՝ հիմնելով Marmori Entertainment մուլտիմեդիա ընկերությունը։

## Ծանոթագրություններ

Կատեգորիա:Տղամարդկանց ֆուտբոլի պաշտպաններ
Կատեգորիա:Ֆինն ֆուտբոլիստներ
Տղայի խոսքը։ Արյուն ասֆալտի վրա

**«Տղայի խոսքը։ Արյուն ասֆալտի վրա»** (), 1980-ականների վերջին Կազանի երիտասարդական խմբավորումների մասին ռուսական քրեական հեռուստասերիալ, որը նկարահանվել է ռեժիսոր Ժորա Կրիժովնիկովի կողմից՝ Ռոբերտ Գարաևի «Տղայի խոսքը։ Քրեական Թաթարստան 1970-2010-ականներ» գրքի հիման վրա։ Գլխավոր դերերը մարմնավորել են Լեոն Կեմստաչը, Ռուզիլ Մինեկաևը, Իվան Յանկովսկին, Անաստասիա Կրասովսկայան և Աննա Պերեսիլդը։

Սերիալը նկարահանվել է «Toomuch Production» կինոընկերության կողմից «НМГ Студия»-ի հետ համատեղ՝ Ինտերնետի զարգացման ինստիտուտի աջակցությամբ՝ «Start» օնլայն կինոթատրոնի պատվերով։ Պրեմիերան կայացել է 2023 թվականի նոյեմբերի 9-ին «Wink» և «Start» առցանց կինոթատրոններում։

## Սյուժե
1980-ականների վերջին, երբ ԽՍՀՄ-ում տեղի էր ունենում վերակառուցում, և Խորհրդային Միության դարաշրջանը մոտենում էր իր ավարտին, կյանքը դառնում էր անկայուն և փոփոխական։ 1980-ականները բերում են ազատություն, բայց նաև առաջանում են բազմաթիվ հանցավոր խմբավորումներ քաղաքների փողոցներում։ Որոշ երիտասարդներ սկսում են դաստիարակվել փողոցներում, իսկ մյուսների համար դժվար դառնում գտնել իրենց տեղը այս անկանխատեսելի իրականության մեջ։

Գլխավոր հերոսը՝ տասնչորս տարեկան Անդրեյը, ապրում է մոր և հինգ տարեկան քրոջ հետ։ Նա սովորում է երաժշտական դպրոցում և հաճախ է բախվում փողոցային դեռահասների հետ, որոնք նրան ճնշում են։ Իրեն պաշտպանելու համար Անդրեյը ընկերություն է անում այդ դեռահասներից մեկի՝ Մարատի հետ։ Մարատը օգնում է նրան ներգրավվել փողոցային կյանքի աշխարհում։ Երիտասարդական խմբավորումները պայքարում են տարածքի յուրաքանչյուր կտորի համար, նրանք պաշտպանում են իրենց կյանքի իրավունքը՝ նույնիսկ խախտելով օրենքներն ու խոստումները։ Միակ բանը, որ նրանց համար կարևոր է, երդումներն են, որոնք տրվել են ընկերներին, որոնց հետ նրանք դիմակայում են մեծահասակների աշխարհի բռնություններին և վախերին։

Այս ամենի հետ մեկտեղ, միևնույն ժամանակ զարգանում է Անդրեյի և ոստիկանության երիտասարդ աշխատակցուհի Իրինայի հարաբերությունները։

## Դերերում

## Սաունդթրեք

## Պրեմիերա և արձագանքներ
Սերիալի մոտալուտ թողարկման մասին առաջին տվյալները հայտնվել են 2023 թվականի օգոստոսին, երբ թողարկվել է թիզերը։ Արտադրությամբ զբաղվել են «TOOMUCH Production» և «НМГ Студия» կինոընկերությունները՝ Ինտերնետի զարգացման ինստիտուտի աջակցությամբ։

Սերիալը ներառում է ութ սերիա, որոնց ցուցադրությունը սկսվել է 2023 թվականի նոյեմբերի 9-ին «Wink» և «Start» առցանց կինոթատրոններում։

«Տղայի խոսքը» սերիալը հաղթել է 2023 թվականի «Նոր եթերաշրջան» փառատոնի «Ամենասպասված սերիալ» գլխավոր անվանակարգում։

## Ծանոթագրություն

Կատեգորիա:2023 հեռուստասերիալներ
Կատեգորիա:Ռուսական հեռուստասերիալներ
Ժուրավուշկա

**«Ժուրավուշկա»,** խորհրդային գեղարվեստական ֆիլմ, որը բեմադրվել է Մոսկվայի Լենինի շքանշանի «Մոսֆիլմ» կինոստուդիայում 1968 թվականին ռեժիսոր Նիկոլայ Մոսկալենկոյի կողմից Միխայիլ Ալեքսեևի «Հացը գոյական է» պատմվածքի հիման վրա։

## Սյուժե
Մարֆայի ամուսինը (Լյուդմիլա Չուրսինա), ինչպես շատերը պատերազմի ժամանակ, գնաց ռազմաճակատ և չվերադարձավ։ Նա ոչ միայն միայնակ է կրել պատերազմական տարիները, այլև հետպատերազմյան խաղաղ ժամանակաշրջանում մնում է միայնակ։ Չնայած երկրպագուների մեծ թվին, Մարֆան շարունակում է հավատարիմ մնալ ամուսնուն, ով ժամանակին նրան Կռունկ էր անվանում…

## Դերերում
* Լյուդմիլա Չուրսինա — *Մարթա Լունինա*
* Նոննա Մորդյուկովա —*Գլաֆիրա Դեմենտևնա Օգրեխով*
* Տատյանա Պելտցեր — *Նաստասյա տատիկ*
* Ռիմա Մարկովա — *Ավդոտյա Մարկելովա*
* Արմեն Ջիգարխանյան— *Միխայիլ Ֆեդորովիչ Ստիշնոյ*
* Նիկոլայ Գրիցենկո — *Վասիլի Կուպրիյանովիչ Մարկելով, կոլտնտեսության նախագահ*
* Գեորգի Ժժենով — *հայր Լեոնիդ (Լեոնիդ Տրոֆիմովիչ)*
* Եվգենի Շուտով — *Զուլյա*
* Ալյոշա Կարպուշկին — *Ականջօղեր Լունին մանկության մեջ*

## Դրվագներում
* Ինգա Բուդկևիչ — *Մարինկա, կթվորուհի*
* Սերգեյ Կալինին — *Մարկելի պապը*
* Լարիսա Կրոնբերգ — *Նյուրա, Զուլիի կինը*
* Էմիլիա Կրոլ — *Սերգեյի հարսնացուն*
* Վլադիմիր Տիխոնով — *Սերգեյ Պետրովիչ Լունին, փեսան, Մարթայի հասուն որդին*
* Բորիս Յուրչենկո — *վարորդ*
* Կոլյա Ժդանով — *Սերյոժա Լունին, Մարթայի որդին մանկության տարիներին*
* Սերգեյ Բոնդարչուկ — *կադրից դուրս կարդում է Պյոտր Լունինի նամակը Մարթային (տիտրերում նշված չէ)*
* Ելենա Վոլսկայա — *Բաբան դատարանում (տիտրերում նշված չէ)*
* Պյոտր Կիրյուտկին — *մորուքավոր ծերունին դատարանում (տիտրերում նշված չէ)*
* Վալենտինա Տելեգինա — *կթվորուհի (տիտրերում նշված չէ) (դերը հնչեց ' Նադեժդա Ժիվոտովա) (տիտրերում նշված չէ)*
* Ալեքսանդրա Խարիտոնովա — *կինը դատարանում (տիտրերում նշված չէ)*
* Բորիս Խմելնիցկի — *դրվագ (տիտրերում նշված չէ)*

## Նկարահանող խումբ
* Սցենարի հեղինակ — Դմիտրի Վասիլիու
* Բեմադրությունը — Նիկոլայ Մոսկալենկոյի
* Գլխավոր օպերատոր — Նիկոլայ Օլոնովսկի
* Գլխավոր նկարիչ — Վասիլի Շչերբակ
* Կոմպոզիտոր — Յուրի Լևիտին
* Ձայնային Օպերատոր — Յուլիա Բուլգակովա
* Դիրիժոր — Վերոնիկա Դուդարովա
* Կոստյումներ — Գ. Մալչենկո-Ժեկուլինա
* Մոնտաժ — Անտոնինա Կամագորովա
* Խմբագիր — Նադեժդա Ուշակովա
* Օպերատոր — Վիկտոր Պիշալնիկով
* Համակցված նկարահանում — Վ. Պոտեխինա
* Ասիստենտներ․ ռեժիսոր — Գ. Վորոնին օպերատոր — Վալերի Կուրակին
* Ֆիլմի ռեժիսոր — Ալլա Ժավորոնկովա

## Պարգևներ
* Վասիլև եղբայրների անվան պետական մրցանակ (1970, դերասանուհի Լյուդմիլա Չուրսինան արժանացել է «Վիրինեա», «Կռունկ», «Մռայլ գետ» ֆիլմերում դերերի համար)։
* Սան Սեբաստիանի միջազգային կինոփառատոնի Լավագույն դերասանուհու մրցանակ-Լյուդմիլա Չուրսինա

## Գրականություն
* 

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1968 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր այբբենական կարգով
Կատեգորիա:1960-ականների խորհրդային ֆիլմեր
Արտակարգ կոմիսար

**«Արտակարգ կոմիսար»** (), 1970 թվականին ռեժիսոր Ալի Համրաևի «Ուզբեկֆիլմ» կինոստուդիայում նկարահանած խորհրդային ֆիլմ։

Թուրքեստանում խորհրդային իշխանության կայացմանը նվիրված ռեժիսորի պատմահեղափոխական եռագրության առաջին ֆիլմն է, որը բաղկացած է հետևյալ ֆիլմերից․ «Արտակարգ կոմիսար» (1970) — «Առանց վախի» (1971) — «Յոթերորդ փամփուշտ» (1972)։

Ֆիլմի ստեղծման համար ռեժիսորն արժանացել Է Ուզբեկական ԽՍՀ Համզայի անվան պետական մրցանակի (1971)։

1970 թվականի ԽՍՀՄ կինովարձույթի առաջատարներից մեկն է՝ 24-րդ հորիզոնական, 15400000 հանդիսատես։

## Սյուժե
Կինոնկարի սյուժեն խիստ վավերագրական է և հիմնված է իրական փաստերի վրա։

1920-ական թվականներին Խորհրդային Թուրքեստանի ձևավորման առաջին ամիսներն են։ Իրավիճակը ծայրահեղ ծանր է. ռազմաճակատները մոտենում են բոլոր կողմերից, բասմաչները ահաբեկում են գյուղացիներին և սպանում ակտիվիստներին, բռնկվում է Օսիպովյան ապստամբությունը, գնդակահարվում են կոմիսարները, ակտիվանում է ձախակողմյան ընդդիմությունը։

Հատուկ լիազորություններով իրավիճակը փրկելու համար կոմիսար Նիզամետդին Խոջաևին օգնության է հասնում արտակարգ կոմիսար Պյոտր Կոբոզևը։

Միասին նրանք պետք է արագ և ճշգրիտ հասկանան իրավիճակը, միակ ճիշտ միջոցները ձեռնարկեն հակահեղափոխականների դեմ…

## Դերերում

* Սույմենկուլ Չոկմորով — *Նիզամետդին Խոջաև, կոմիսար*
* Արմեն Ջիգարխանյան — *Պյոտր Կոբոզև, կոմիսար*
* Սերգեյ Յակովլև — *Կազակով*
* Նուրմուխան Ժանտուրին — *Սալիմ Կուրբաշի*
* Վլադիմիր Կոզել — *Ուսպենսկի*
* Նաբի Ռահիմով — *Շիրմաթ-Բեկ*
* Համզա Ումարով — *Մուամեդ Մուխմանբեկով*
* Հիքմաթ Լատիպով — *ջրաղացպան*
* Ջավլոն Համրաև — *Մաքհամով*
* Պուլատ Սաիդկասիմով — *Ուրազբաև*

## Ծանոթագրություններ

## Գրականություն

* *Ишимов В.* — Обернувшись в день вчерашний… (О худож. фильме «Чрезвычайный комиссар». Режиссёр А. Хамраев) // Искусство кино, № 9, 1970. — с . 25-32
* *Щербаков К.* — На далёкой гражданской… (О худож. фильме «Чрезвычайный комиссар». Режиссёр А. Хамраев) // Советский воин, № 1, 1971. — с. 40-41
* Чрезвычайный комиссар // Советские художественные фильмы: 1970—1971. — М.: Нива России, 1995. — с. 140
* Чрезвычайный комиссар // Домашняя синематека: отечественное кино 1918—1996. — М.: Дубль-Д, 1996. — 520 с. — с. 497

Կատեգորիա:1970 ֆիլմեր
Կատեգորիա:Ֆիլմեր այբբենական կարգով
Մրցարշավորդները (ֆիլմ, 1994)

**«Մրցաշավորդները»** (), 1994 թվականի հեռուստաֆիլմ, ռեժիսոր ՝ Ռոբերտ Ռոդրիգես Ֆիլմն ի սկզբանե հեռարձակվում էր Showtime Network-ի ալիքներով ՝ որպես նրանց «Ապստամբ մայրուղի» շարքի մի մաս, որը 1950-ականների երկրորդ կարգի նկարների հավաքածու էր, որտեղ ներկայացված էին 1990-ականների խոստումնալից դերասաններ (ներառյալ Ալիսիա Սիլվերսթոունը և Շենեն Դոհերտին), իսկ ռեժիսորներն էին ինչպես Ռոդրիգեսի նման դեբյուտանտները, այնպես էլ Ուիլյամ Ֆրիդկինի, Ջո Դանթեի և Ռալֆ Բակշիի նման հին Պրոֆեսիոնալները։ Սերիան արտադրվել է Սամուել Արկոֆի որդու և դստեր կողմից, American International Pictures-ի (AIP) հիմնադիրներից և պրոդյուսերից մեկը, օրիգինալ ֆիլմերի դիստրիբյուտորը, որի հիման վրա կառուցվել է շարքը։

## Սյուժե
Ռոբերտ Ռոդրիգեսի ֆիլմը Դյուդ (Դևիդ Արքեթ) անունով ապստամբի մասին է, ով երազում է լքել իր ձանձրալի փոքրիկ քաղաքը և դառնալ ռոքնռոլի աստղ, բայց հայտնվում է տեղի Շերիֆի (Ուիլյամ Սադլեր) և նրա որդու (Ջեյսոն Ուիլս) հետ երկարատև թշնամանքի մեջ։ Ֆիլմը պատմում է, թե ինչպես է նա զգում, թե ինչպես է իրեն զգում։ Սալմա Հայեկը մարմնավորել է Դյուդի աղջկան։

## Կարծիքներ
Սերգեյ Կուդրյավցևն իր «3500 կինոգետ» գրքում նշում է մոնտաժը. «Ռեժիսորը հասել է էկրանին կատարվողի և ռոքնռոլի երաժշտական սինկոպի տպավորիչ ռիթմիկ զանգի»։ Քննադատը նաեւ ֆիլմի ոճն անվանում է տարանտինովյան, «քանի որ դրամատիկ, դաժան և արյունալի պահերին մեկ անգամ չէ, որ ցանկանում ես ծիծաղել զվարճալի երկխոսությունների կամ գործողության մեջ շեշտադրումների տարօրինակ, անտրամաբանական տեղաշարժի պատճառով»։

Միխայիլ Իվանովը ֆիլմի իր ծանոթագրության մեջ գրել է հետևյալը. «Զվարճալի, փոքր-ինչ աղմկոտ, բայց լավ խաղացած ժապավեն երիտասարդի մասին, որին ամեն ինչ կուրացրել է, և նա ցանկանում է հեռանալ։ Բայց վերջում չափազանց շատ խավար ու բռնություն... Նման նկարները շատ էին, և նրանք նկարահանվում էին ամբողջ աշխարհում 'ռոքնռոլ, ապստամբը մայրուղում... միջինից բարձր։ Պետք է նշել Ռոդրիգեսի կողմից արված մոնտաժը»։

Մայքլ Դեկուինան ֆիլմին 4 հնարավորից 3,5 աստղ է տվել ՝ կայքում գրելով «TheMovieReport.com»․ «Անլուրջ, բայց զվարճալի և գրավիչ պատկեր»։ Իսկ Նաթան Ռաբինը «The A.V. Club» կայքում գրել է. «Սյուժեն այնքան էլ կարևոր չէ, քանի որ ֆիլմը հաղթում է Ռոդրիգեսի հիպերկինետիկ տեսողական ոճով և զարմանալիորեն սրամիտ սցենարով։ Դա այնքան էլ կարևոր չէ։ Մրցարշավորդները արագ, նախանձախնդիր, նիհիլիստական և խելահեղ հետաքրքիր ֆիլմ է»։ «eFilmCritic Reviews» կայքի սյունակագիր Ռոբ Գոնսալվեսը ֆիլմին շնորհել է 4 աստղ ՝ այն անվանելով օրիգինալ հարգանքի տուրք B կատեգորիայի հին ֆիլմերին։

## Հետաքրքիր փաստեր
* Սա Սալմա Հայեկի համար առաջին ամերիկյան ֆիլմն է, մինչ այդ նա նկարահանվել է միայն Սինբադի հեռուստաշոուում։
* Ֆիլմը նկարահանվել է 13 օրում։
* Ռոդրիգեսը սովոր է շատ արագ նկարահանել իր ֆիլմերը, ինչի պատճառով կոնֆլիկտներ են տեղի ունեցել նրա և իր հոլիվուդյան նկարահանող խմբի (և հատկապես օպերատորի հետ) միջև նկարահանման հրապարակում։

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1994 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Անգլերեն ֆիլմեր
Կատեգորիա:Ռոբերտ Ռոդրիգեսի ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում 1956 թվականին
Կատեգորիա:Ամերիկյան ֆիլմեր հասունացման տարիքի մասին
Վերոնայի համալսարան

**Վերոնայի համալսարան** ( ), համալսարան Իտալիայի Վերոնա քաղաքում։ Այն հիմնադրվել է 1982 թվականին և ներառում է 12 բաժանմունքներ։ Իտալական *Il Sole 24 Ore* բիզնես թերթը 2014, 2015 և 2016 թվականներին համալսարանը համարել է Իտալիայի լավագույն ոչ մասնավոր համալսարան։

## Պատմություն
Վերոնայում, 1950-ականների սկզբին, մի խումբ կաթոլիկ մտավորականներ *Nova Historia* ամսագրի հետ միասին ստեղծել են «Լյուդովիկո Անտոնիո Մուրատորի» պատմական գիտությունների անվճար ավագ դպրոցը։ Հենց այս խմբի գիտնականներից էլ ստեղծվեց Վերոնայում համալսարան կառուցելու գաղափարը։ Գաղափարը ձևավորվեց 1959 թվականի փետրվարին, երբ այն ժամանակվա քաղաքապետ, պրոֆեսոր Ջորջիո Զանոտտոն, որպես օրակարգ՝ քաղաքային խորհրդի նիստի ժամանակ դրել է « Վերոնայի համալսարանի տնտեսագիտության և առևտրի ֆակուլտետի ինստիտուտ» ստեղծելու հարցը։  Այն հիմնադրվեց որպես Պադովայի համալսարանի մասնաճյուղ 1963 թվականին, որին հաջորդեց վիրաբուժության բաժինը։ Բժշկություն, իրավագիտության և արվեստի և փիլիսոփայության բաժիններ։ Ի վերջո, 1982 թվականին հաստատությունը ստացավ համալսարանի կարգավիճակ և անկախացավ Պադովայից և վերանվանվեց Վերոնայի համալսարան։

## Բաժանում
Վերոնայի համալսարանը կենտրոնացած է նորարարության և հետազոտության և ուսուցման որակի վրա՝ ունի 158 բաժին, 24,327 ուսանող, 1500 դասախոսներ, հետազոտողներ և տեխնիկական-վարչական անձնակազմ, 551,844 հատոր գիրք, 9,875 մատենագիտություններ, 272,661 առցանց ռեսուրսներ։ Վերոնայի համալսարանը ներկայումս բաղկացած է 12 ֆակուլտետներից.

* Կենսատեխնոլոգիա
* Բիզնեսի կառավարում
* Համակարգչային գիտություն
* Տնտեսագիտություն
* Օտար լեզուներ և գրականություն
* Օրենք
* Դեղագիտություն
* Նյարդաբանական, նյարդահոգեբանական, մորֆոլոգիական և շարժման գիտություններ
* Փիլիսոփայություն, կրթություն և հոգեբանություն
* Հանրային առողջություն և համայնքային բժշկություն
* Վիրաբուժություն
* Ժամանակ, տարածություն, պատկեր, հասարակություն։

## Ծանոթագրություններ

Կատեգորիա:1982 հիմնադրումներ Իտալիայում
Կատեգորիա:Իտալիայի համալսարաններ
El cant dels ocells

***El cant dels ocells*** («Թռչունների երգը»), կատալոնական ժողովրդական երգ, Կատալոնիայի ազգային խորհրդանիշներից մեկը։ Սա սուրբծննդյան երգ է, որտեղ տարբեր թռչուններ արտահայտում են իրենց ուրախությունը Քրիստոսի ծննդյան մասին իմանալիս։ Կատալոնիայի սահմաններից դուրս առանձնահատուկ ժողովրդականություն է վայելել թավջութակի գործիքային կատարումը, որը գրել է Պաու Կազալսը։

## Պատմություն
* 1705 թվականին հայտնվել է երգի պարոդիական տարբերակը, որը նվիրված էր էրցհերցոգ Կառլ VI-ի կողմից Բարսելոնայի նվաճմանը։
* 1992 թվականին երգը կատարել է օպերային երգչուհի Վիկտորիա դե լոս Անխելեսը Բարսելոնայում կայացած Օլիմպիական խաղերի փակման արարողության ժամանակ։ Վերլուծաբանների կարծիքով՝ իսպանական դասական «Արանխուեսյան կոնցերտի» հետ կատալոնական երգի կատարումը թույլ է տվել հավասարակշռել կատալոնական և իսպանական ազգայնականության դրսևորումներն այդ խաղերի ընթացքում։

## Կինեմատոգրաֆիա
* *El cant dels ocells* – Ալբերտ Սերրայի գեղարվեստական ֆիլմը (2008), որը նվիրված է մոգերի ճանապարհորդությանը մանուկ Քրիստոսի մոտ։ Ֆիլմում հնչող միակ երաժշտական կոմպոզիցիան «Թռչունների երգն» է՝ Կազալսի գործիքային տարբերակով։

## Ծանոթագրություններ

## Արտաքին հղումներ
* El cant dels ocells: Traditional song from Catalonia (երգի տեքստը) 
* 
* 
* 
* 
* 

Կատեգորիա:Կատալոնիայի մշակույթ
Կատեգորիա:Սուրբծննդյան երգեր
Կատեգորիա:Քրիստոնեական երաժշտություն
Լոնդոնի ամանորյա շքերթ

**Լոնդոնի ամանորյա շքերթ** (), հունվարի 1-ին Լոնդոնի Վեստ Էնդի փողոցներում անցկացվող ամենամյա շքերթ։

## Պատմություն
Առաջին շքերթը տեղի է ունեցել 1987 թվականին և ի սկզբանե կոչվել է «Վեսթմինսթերի լորդ քաղաքապետի մեծ շքերթ» ()։ 1994 թվականին վերանվանվել է «Լոնդոնի շքերթ» ()։ 2000 թվականին անվանվել է «Հազարամյակի շքերթ» (), իսկ հետագայում ստացել է իր ներկայիս անվանումը։

2006 թվականին ամանորյա շքերթն առաջին անգամ ուղիղ եթերով հեռարձակվել է աշխարհի 220-միլիոնանոց հեռուստատեսային լսարանի համար։

2021 թվականին շքերթին խանգարել է COVID-19 համավարակը, իսկ 2022 թվականին դրա պատճառով սահմանված սահմանափակումների պատճառով ամանորյա շքերթը տեղի է ունեցել ժամանակավոր բաց հարթակում, որտեղ այցելելու համար անհրաժեշտ է եղել տոմս գնել։ 2023 թվականի հունվարի 1-ին կրկին անցկացվել է լիարժեք շքերթ, որին անմիջականորեն հետևել են Լոնդոնի փողոցներ դուրս եկած ավելի քան 500 հազար հանդիսականներ։

## Նկարագրություն
Լոնդոնում ամանորյա շքերթ՝ նման խոշորագույն միջոցառումն է աշխարհում։ Մասնակցում են տասնյակ նվագախմբեր և աջակցության խմբեր, փողոցային արտիստներ, լոնդոնյան բորոյի ղեկավարներ, հին մեքենաներ։ Բացի բուն շքերթից, միջոցառման շրջանակներում տեղի է ունենում նաև համերգների շարք։

### Շքերթի երթուղին
Շքերթի երթուղու երկարությունը մոտ երկու մղոն է (≈3,2 կմ)։ Մինչև 2010 թվականը այն սկսվում էր Վեստմինստերի պառլամենտական հրապարակում և անցնում Պառլամենտ փողոցով և Ուայթհոլ փողոցից մինչև Թրաֆալգարյան հրապարակ, այնուհետև Քոքսփեր փողոցով և Ռիջենթ փողոցով։ Վերջնական հատվածը գտնվում էր Փիքադիլիի երկայնքով և ավարտվում էր Գրին պարկում։

2010 թվականին երթի ուղղությունը փոխվել է հակառակ ուղղությամբ, որպեսզի ԱՄՆ-ի հեռարձակողները կարողանան ամերիկացի հանդիսատեսին ցույց տալ Լոնդոնի տեսարժան վայրերի լավագույն տեսարանները, ինչպիսիք են Բիգ Բենը և Թրաֆալգարյան հրապարակը։ Վերանայված երթուղին սկսվում է «Ritz» հյուրանոցից, անցնում Փոլ-մոլ երկայնքով դեպի Փիքադիլի փողոցի հրապարակ, Regent Street-ից և Pell Mell-ից ներքև մինչև Թրաֆալգարյան հրապարակ, այնուհետև՝ Whitehall-ի երկայնքով դեպի Parliament square։

## Ծանոթագրություններ

## Գրականություն
* 
* 

Կատեգորիա:Ամանոր
Կատեգորիա:Հունվարի իրադարձություններ
Աբակաշիս

**Աբակաշիս** (), գետ Հարավային Ամերիկայում՝ Բրազիլիայի հյուսիս-արևմուտքում։ Ամազոնի խոշորագույն վտակի՝ Մադեյրայի աջ վտակը։ Սկիզբ է առնում բրազիլական Ամազոնաս նահանգի հարավարևելյան մասում, հոսում արևմուտքից արևելք ուղղությամբ, հատում է Գարիբաս լիճը, Բրազիլիայի նախկին նախագահ Դիլմա Ռուսեֆի նախաձեռնությամբ 2016 թվականին հիմնված Ակարի ազգային պարկը։ Գետը ձևավորում է Ալտո Մաուես / Alto Maués էկոլոգիական կայանի և Պուա-Ռոզա / Pau-Rosa ազգային անտառի արևմտյան սահմանագիծը։ Երկարությունը մոտավորապես 610 կիլոմետր է։ Մադեյրայի առավել խոշոր վտակներից մեկն է։

## Ծանոթագրություններ

Կատեգորիա:Բրազիլիայի գետեր
Կատեգորիա:Ամազոնի ավազան
Կատեգորիա:Ամազոն գետի վտակներ
Խոսակցության թեմա

**«Խոսակցության թեմա»** (), 1995 թվականի ամերիկյան կատակերգական դրամա, որի ռեժիսորն է Լասե Հալսթրոմը, սցենարի հեղինակ՝ Կալի Հոուրի։ Դրանում նկարահանվել են Ջուլիա Ռոբերթսը և Դենիս Քուեյդը ՝ որպես զույգ, որը ստիպված է եղել բաժանվել, Կիրա Սեդգվիկը ՝ որպես քույր Ռոբերթս, իսկ Ռոբերտ Դյուվալը և Ջինա Ռոուլենդսը ՝ որպես նրանց ծնողներ։

Ֆիլմի անվանումը գալիս է Բոնի Ռայթի համանուն երգից։ Այն նկարահանվել է Սավաննայի, Ջորջիայում և Հարավային Կարոլինայի տարբեր վայրերում։

## Սյուժե
Գլխավոր հերոս Գրեյսի կյանքը քիչ թե շատ լավ է ընթանում, քանի դեռ նա չի հայտնաբերել, որ իր ամուսինը ՝ Էդին, դավաճանում է իրեն։ Էդդիի և նրա սիրուհու հետ հանրային վեճից հետո Գրեյսը վերցնում է նրանց դստերը և վերադառնում տուն ՝ ծնողների ֆերմա ՝ վերաբեռնելու համար։ Ի զարմանս և սարսափի, շրջապատում բոլորը թաղված են հնաոճ իդեալների մեջ և հավատում են, որ նա պետք է ների և մոռանա Էդդիի դավաճանությունը։ Նրա քույրը ՝ Էմմա Ռեյը, նույնքան զայրացած է Էդդիի վրա և չի ցանկանում, որ Գրեյսը աչք փակի դավաճանության վրա և վերադառնա ամուսնու մոտ։ Գրեյսի հայրը զգում է, որ այս ամբողջ պատմությունը շեղում է իր ուշադրությունը առաջիկա շոուից, բայց նա և Գրեյսի մայրը ՝ Ջորջիան, բախվում են իրենց հավատարմության մարտահրավերներին։

## Կարիերա
Ֆիլմը հակասական արձագանքներ է ստացել։ Rotten Tomatoes գրախոսությունների ագրեգատոր կայքում ֆիլմն ունի 39% դրական արձագանքներ ՝ հիմնված 28 քննադատների գրախոսությունների վրա։ Այս քննադատների միջին գնահատականը 10-ից 5,4 է։ Քննադատական կոնսենսուսն ասում է.«Փոքր քաղաքում բամբասանքները և սեռերի պայքարը իսկապես պետք է ավելին լինեն, քան պարզապես խոսելու առիթ, հատկապես, եթե դու այդքան փորձառու դերասան ես»։

Ֆրեդ Թոփելը գրել է. «Սարսափելի ռոմանտիկ կատակերգություն. Մոռացեք, որ ձեր ամուսինը դավաճանել է ձեզ, քանի որ դա ամենալավ բանն է, որ կարող եք անել»։

ԱՄՆ-ում հավաքել է 50 միլիոն դոլար։

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Դրամա ֆիլմեր
Կատեգորիա:Դրամատուրգիա
Կատեգորիա:Կինոկատակերգություններ
Կատեգորիա:Ռոմանտիկ կատակերգություն
Կատեգորիա:Ֆեմինիստական ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր ընտանիքի մասին
Լելա Ջավախիշվիլի

**Լելա Ջավախիշվիլի** (, ), վրացի շախմատիստուհի, միջազգային վարպետ (2005), կանանց գրոսմայստեր (2003)։

## Կենսագրություն
Լելա Ջավախիշվիլին ծնվել է 1984 թվականին, Թելավ քաղաքում։ 2005 թվականին ստացել է միջազգային վարպետի կոչում։ 2006 թվականին Թուրինի օլիմպիադայում երրորդ խաղատախտակի վրա 11 հնարավորից վաստակել է 8,5 միավոր և նվաճել է անհատական ​​բրոնզե մեդալ։ 2006 թվականին Թուրինի Շախմատի Օլիմպիական խաղերում նա 11 հնարավորից վաստակել է 8,5 միավոր և նվաճել անհատական ​​բրոնզե մեդալ։

2008 թվականին Դրեզդենի օլիմպիադայում Լելա Ջավախիշվիլին Վրաստանի հավաքականի հետ կանանց մրցումներում երրորդ խաղատախտակի վրա 9 հնարավորից վաստակել է 4,5 նվաճել անհատական ոսկե մեդալ։

2010 թվականին Խանտի-Մանսիյսկում տեղի ունեցած շախմատի օլիմպիադայում նա նվաճել է բրոնզե մեդալ։

2014 թվականին Թրոմսյոյի շախմատային օլիմպիադայում նա երկրորդ լավագույն արդյունքն է ցույց տվել երրորդ խաղատախտակի վրա։

2015 թվականի ապրիլին Չինաստանի Չենդու քաղաքում տեղի ունեցա կանանց թիմային աշխարհի առաջնությունում վրացուհի շախմատիստը երկրորդ խաղատախտակի վրա 8 հնարավորից վաստակել է 4 միավոր։

2023 թվականին Վրաստանի հավաքականի հետ Լելա Ջավախիշվիլին Բիդգոշչում անցկացված կանանց աշխարհի թիմային առաջնությունում կրկնել է 2015 թվականի հաջողությունը և նվաճել ոսկե մեդալ։

## Վարկանիշի փոփոխություն

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները  Chessgames.com կայքում
*Անձնական քարտը 365chess.com կայքում
*Մասնակցությունը օլիմպիադաներին
*Մասնակցությունը կանանց աշխարհի թիմային առաջնություններին
*Մասնակցությունը կանանց Եվրոպայի թիմային առաջնություններին

Կատեգորիա:Թելավ քաղաքում ծնվածներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Շախմատի միջազգային վարպետներ
Կատեգորիա:Վրացի շախմատիստներ
Վանեշա Ռուդբարաքի

**Վանեշա Ռուդբարաքի** (, , ), ֆրանսիացի էքսպրեսիոնիստ նկարչուհի։ Ծնվել է Իրանում՝ զրադաշտական ընտանիքում։ 1990 թվականին ավարտել է համալսարանը, ստացել մաթեմատիկայի մագիստրոսի աստիճան և 1991 թվականին տեղափոխվել Ֆրանսիա։

## Կենսագրություն
Իր նկարներում Վանեշան նկարագրում է է փիլիսոփայությունը և մաթեմատիկան որպես ստեղծագործական ինքնարտահայտման գործիք։ Նա նաև Իրանից վտարված Փահլավիների դինաստիայի ընտանիքի անդամների մի քանի դիմանկարների հեղինակ է։ Նրա աշխատանքները ներկայացվել են տարբեր պատկերասրահներում և ցուցահանդեսներում, այդ թվում Փարիզում, Իտալիայում, Լոնդոնում, Մոնրեալում, Լոս Անջելեսում, Պեկինում և այլն։

## Ծանոթագրություններ

Կատեգորիա:21-րդ դարի նկարիչներ
Կատեգորիա:Իրանցի նկարչուհիներ
Կատեգորիա:Կին արվեստագետներ
Կատեգորիա:Նկարչուհիներ
Կատեգորիա:Պարսիկ նկարիչներ
Կատեգորիա:Ֆրանսիացի նկարիչներ
Ռաֆայել Մաթևոսյան (այլ կիրառումներ)

**Ռաֆայել Մաթևոսյան** անուն-ազգանունը կարող է վերաբերել`

* Ռաֆայել (Ռաֆիկ) Մաթևոսի Մաթևոսյան (1929-1993), ֆուտբոլիստ։
* Ռաֆայել Ռուբենի Մաթևոսյան (1924-1994), շինարարական մեխանիկայի և կիրառական մաթեմատիկայի բնագավառի գիտնական։
Արկադի Թամազյան

**Արկադի Սամվելի Թամազյան** (), հայ պետական և քաղաքական գործիչ, Ալավերդու համայնքապետ (2022-2023), Ախթալայի համայնքապետ (2017-2022) և Ճոճկանի համայնքապետ (2012-2017), «Ապրելու Երկիր» կուսակցության քաղաքական խորհրդի անդամ։

## Կենսագրություն
Ծնվել է 1978 թվականի ապրիլի 1-ին։ 1984-1995 թվականներին սովորել և ավարտել է Ճոճկանի միջնակարգ դպրոցը։ 1995-1999 թվականներին սովորել և ավարտել է Երևանի «Միջազգային  անկախ բնապահպանական և քաղաքագիտական  համալսարանը»։ 1996-1998 թվականներին ծառայել է Հայաստանի զինված ուժերում։

2012 թվականի սեպտեմբերի 9-ի «Տեղական ինքնակառավարման մարմինների» ընտրություններում ընտրվել և 2016 թվականին վերընտրվել է Լոռու մարզի Ճոճկան համայնքի ղեկավար։ 2017-2022 թվականներին եղել է Ախթալայի համայնքապետ։ 2022 թվականի սեպտեմբերի 25-ի «Տեղական ինքնակառավարման մարմինների» համամասնական ընտրակարգով ընտրություններում ընտրվել է Լոռու մարզի Ալավերդի համայնքի ղեկավար։ 2022 թվականի նոյեմբերի 15-ին ստանձնել է Ալավերդի համայնքի ղեկավարի լիազորությունները։ 2023 թվականի ապրիլի 22-ին ընտրվել է «Ապրելու Երկիր» կուսակցության քաղաքական խորհրդի անդամ։

Ամուսնացած է, ունի երկու որդի։

## 44-օրյա պատերազմ

2020 թվականի հոկտեմբերի 24-ից կամավոր ընդգրկվել է զորահավաքային միջոցառումներին և մասնակցել 44-օրյա պատերազմին՝ ղեկավարելով Լոռու մարզի կամավորական առաջին վաշտը որպես վաշտի հրամանատար։

## Ծանոթագրություններ

Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Սանոյան

**Սանոյան**, հայկական ազգանուն։

## Ազգանունը կրողներ
* Արշակ Ռուբենի Սանոյան (ծնվ. 1957), ազատ ոճի ըմբիշ։
* **[[Ռուբեն Սանոյան (այլ կիրառումներ)|Ռուբեն Սանոյան]]**
** Ռուբեն Ժորայի Սանոյան (ծնվ. 1951), ՀՀ պետական և տեղական ինքնակառավարման գործիչ։
** Ռուբեն Մամիկոնի Սանոյան (1933-2015), դրամատուրգ, գրաքննադատ։
* Սարգիս Վահանի Սանոյան (ծնվ. 1924), մելիորատոր։
* Տիգրան Հովհաննեսի Սանոյան (ծնվ. 1978), երաժիշտ, թմբկահար։
* Վլադիմիր Գալուստի Սանոյան (1927-1999), ճարտարագետ-հիդրոշինարար։

## Գրական հերոսներ
* *Սանոյան*, հանդիպում է Արամ Վարդանյանի «Մեղավոր հոգու շշունջը» վեպում։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Մելոյան

**Մելոյան**, հայկական ազգանուն։

## Ազգանունը կրողներ
* Առաքել (Առքո) Գևորգի Մելոյան (1872-?), ֆիդայի։
* Գարեգին Գրիգորի Մելոյան (1884-1939), արձակագիր, բանաստեղծ, գրականագետ, թարգմանիչ, մանկավարժ։
* Ժոր Մելոյան (ծնվ. 1984), ռեժիսոր։
* Հակոբ Համբակի Մելոյան (1908), դերասան։
* Վաչագան Գարեգինի Մելոյան (1930-2009), լեռնադահուկային սպորտի մարզիչ։
* Ֆելիքս Հակոբի Մելոյան (1940-2017), գրաքննադատ։

## Գրական հերոսներ
* *Մելոյան (արդարադատության գծով տեղակալ)*, Արամ Վարդանյանի «Մեղավոր հոգու շշունջը» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Սև ուրբաթ (այլ կիրառումներ)

**Սև ուրբաթ**, կարող է վերաբերել՝
* Սև ուրբաթ (մեծ զեղչեր) - լինում է ԱՄՆ-ում Գոհաբանության տոնի ուրբաթ օրը, որից սկսվում է ավանդական ամանորի զեղչերի տոնավաճառը,
* Սև ուրբաթ (1869) - ոսկու կուրսի անկում 30%-ով ԱՄՆ-ում, որը տեղի է ունեցել 1869 թվականի սեպտեմբերի 24-ին։
Rudolph, the Red-Nosed Reindeer

«**Rudolph, the Red-Nosed Reindeer**» («Ռուդոլֆը՝ կարմրաքիթ հյուսիսային եղջերուն»), սուրբծննդյան ամերիկյան երգ։ Գրվել է 1949 թվականին Ջոնի Մարքսի կողմից իր աներորդու՝ Ռոբերտ Մեյի բանաստեղծությանի հիման վրա։

Հայտնի է դարձել քանթրի երգիչ Ջին Օթրիի կատարմամբ։ Նա թողարկել է այն որպես սինգլ նույն 1949 թվականին։ 1949 թվականի Սուրբ ծննդյան շաբաթվա ընթացքում երգը ամերիկյան հիթ-շքերթների 1-ին հորիզոնականում է եղել։

Թողարկումից հետո առաջին տասը տարիների ընթացքում Ջին Օթրիի տարբերակը վաճառվել է 30 միլիոն օրինակով և դարձել է սուրբծննդյան սեզոնի իսկական դասական երգ ԱՄՆ-ում։ Երգը զբաղեցնում է 5-րդ տեղը 20-րդ դարի ամենակատարված սուրբծննդյան հիթերի ցանկում, որը կազմել է կոմպոզիտորների, հեղինակների և հրատարակիչների ամերիկյան ընկերությունը, իսկ Օթրիի կատարմամբ երկրորդ վաճառվող սուրբծննդյան սինգլն է աշխարհում՝ Բինգ Քրոսբիի «White Christmas»-ից հետո։

1985 թվականին Ջին Օթրիի օրիգինալ սինգլն այդ երգով (թողարկվել է 1949 թվականին Columbia Records լեյբլում) ընդունվել Է «Գրեմմի» մրցանակաբաշխության Փառքի սրահում։

## Ծանոթագրություններ

## Արտաքին հղումներ
* 

Կատեգորիա:Սուրբծննդյան երգեր
Winter Wonderland

**«Winter Wonderland»** («*Ձմեռային հրաշքների երկիր*»), ամերիկյան էստրադային սուրբծննդյան երգ, որը գրվել է 1934 թվականին Ֆելիքս Բեռնարդի (երաժշտություն) և Ռիչարդ Բ. Սմիթի (բառեր) կողմից։ Առաջին անգամ ձայնագրվել է նույն թվականին Ռիչարդ Հիմբերի և նրա Hotel Ritz-Carlton Orchestra-ի կողմից *Bluebird Records* լեյբլում (RCA-ի մասնաճյուղ)։ Այն ժամանակ ամենամեծ հաջողությանը հասել է Գայ Լոմբարդոյի նվագախմբի տարբերակը։

«Winter Wonderland» -ը հաստատուն տեղ է զբաղեցրել սուրբծննդյան սեզոնի երաժշտական երգացանկում, չնայած այն հանգամանքին, որ Սուրբ ծնունդը, որպես այդպիսին, չի հիշատակվում երգում (կա միայն տոնական սահնակի հիշատակում)։ Մինչ այժմ երգը ձայնագրել են տարբեր երաժշտական ժանրերով և տարբեր լեզուներով բազմաթիվ նվագախմբեր, անսամբլներ և սոլո-երաժիշտներ՝ Ֆրենկ Սինատրան, Պերի Կոմոն, Էլվիս Փրեսլին (1971), Էնդի Ուիլյամսը, Դին Մարտինը (1959), Բերտ Քեմփֆերտը, Բարի Մանիլոուն, Միրեյ Մատյոն (1977), Մայքլ Բոլթոնը, Գարթ Բրուքսը (1992), Chicago խումբը (1998), Բինգ Քրոսբին, Բոբ Դիլանը, Բիլլի Այդոլը, Stryper-ը, Էնգելբերտ Համփերդինքը, Eurythmics, Cocteau Twins (1994), Պոլ Անկան, Ռինգո Սթարը (1999) և այլք։

## Հիթ-շքերթներ
### Թոնի Բենեթի տարբերակ

### Թոնի Բենեթի և Լեդի Գագայի տարբերակ

### Darlene Love-ի տարբերակ

### Բինգ Քրոսբիի տարբերակ

## Հավաստագրումներ
### Թոնի Բենեթի տարբերակ

### Մայքլ Բաբլի տարբերակ

### Darlene Love-ի տարբերակ

## Ծանոթագրություններ

Կատեգորիա:Սուրբծննդյան երգեր